b'\n_START_ARTICLE_\nTom Ford\n_START_SECTION_\nMotekarriere\n_START_PARAGRAPH_\nFord ble i 1990 ansatt av dav\xc3\xa6rende \xc2\xabcreative director\xc2\xbb hos Gucci, som p\xc3\xa5 tiden slet \xc3\xb8konomisk. Fords rolle hos Gucci ble vokste raskt; innen seks m\xc3\xa5neder designet han herremote og like etter begynte han \xc3\xa5 designe sko. Da Richard Lambertson sluttet som designdirekt\xc3\xb8r, tok Ford over posisjonen hans, og fikk ansvaret for merkets \xc2\xabready-to-wear\xc2\xbb-kl\xc3\xa6r, parfymer, image, reklame og butikkdesign. I 1993 hadde han ansvaret for elleve produktserier. Han ble forfremmet til \xc2\xabcreative director\xc2\xbb hos Gucci i 1994. Innen 1999 var Gucci, som nesten var konkurs da Ford ble ansatt, verdsatt til 4 milliarder dollar._NEWLINE_Da Gucci kj\xc3\xb8pte opp Yves Saint Laurent (YSL) i 1999, ble Ford ogs\xc3\xa5 \xc2\xabcreative director\xc2\xbb for dette merket. Saint Laurent selv var imidlertid \xc3\xa5pen om at han mislikte Fords designer. Mens han var kreativ direkt\xc3\xb8r for YSL vant Ford likevel moteprisen Council of Fashion Designers of America Awards flere ganger. P\xc3\xa5 samme m\xc3\xa5te som i arbeidet sitt for Gucci, klarte Ford \xc3\xa5 gj\xc3\xb8re merket mer mainstream._NEWLINE_I april 2004 forlot Ford Gucci-gruppen etter at han og CEO Domenico de Sole, som blir omtalt som Fords partner i Guccis suksess, ikke klarte \xc3\xa5 bli enige med sjefen for Pinault Printemps Redoute over kontrollen av Gucci-gruppen.. Han har siden omtalt hendelsen som \xc2\xabknusende\xc2\xbb og som en \xc2\xabmidtlivskrise\xc2\xbb fordi han hadde \xc2\xablagt alt i det i 15 \xc3\xa5r\xc2\xbb. Da Ford forlot selskapet i 2004, var Gucci-gruppen verdsatt til 10 milliarder dollar. Fire personer ble ansatt for \xc3\xa5 dele p\xc3\xa5 arbeidet som Ford hadde gjort.\n_START_SECTION_\nMerket Tom Ford\n_START_PARAGRAPH_\nEtter at han forlot Gucci, lanserte Ford et merke for herremote som han oppkalte etter seg selv, \xc2\xabTom Ford\xc2\xbb. Merket ble senere utvidet til \xc3\xa5 omfatte kvinnemote.\n_START_SECTION_\nA Single Man\n_START_PARAGRAPH_\nI mars 2005 annonserte Ford at han lanserte sitt eget filmselskap, Fade to Black. I 2009 gjorde han regidebuten sin med A Single Man med Colin Firth i hovedrollen, basert p\xc3\xa5 romanen En mann alene av Christopher Isherwood. Manuset ble skrevet av kanadieren David Scearce og Ford. Ford var ogs\xc3\xa5 en av filmprodusentene._NEWLINE_A Single Man hadde premiere 11. september 2009 p\xc3\xa5 filmfestivalen i Venezia, der den ble nominert til Gull\xc3\xb8ven. Firth, som hadde hovedrollen, vant en BAFTA-pris for beste mannlige hovedrolle, og ble nominert til en Oscar, Golden Globe, Independent Spirit Award og Screen Actors Guild Award.\n_START_SECTION_\nNocturnal Animals\n_START_PARAGRAPH_\nI 2015 fikk Ford regis\xc3\xb8rrollen for Nocturnal Animals, en filmatisering av romanen Tony and Susan av Austin Wright. Filmen hadde premiere i 2016. Jake Gyllenhaal og Amy Adams hadde hovedrollene som Tony og Susan. Ford ble nominert til to Golden Globes for arbeidet med filmen (beste regi og beste manus).'